armvectores/hy_wikipedia_2023 huggingface dataset:
Մարտիրոս Գոչունյան

Մարտիրոս Գոչունյան (1900, Ստամբուլ, Օսմանյան կայսրություն), հայ խմբագիր։
Ծնվել է Կ. Պոլսում։ Նախնական կրթությունն ստացել է Կում Կաբու թաղամասի հայկական դպրոցում, ապա սովորել է Ռոբերտ քոլեջում։ Խմբագրել է «Ժամանակ» օրաթերթը։ Մամուլում տպագրել է քաղաքական, հասարակական բազմաթիվ հոդվածներ։


== Աղբյուրներ ==
Մերժվածների սալոն

Մերժվածների սալոն (ֆր.՝ Salon des Refusés), ցուցահանդես, որը անց էր կացվում պաշտոնական ֆրանսիական սալոնին զուգահեռ։ Այնտեղ ցուցադրվում էին Փարիզյան սալոնի 1860-1870-ական թվականներին ժյուրիի մերժած կտավներն ու քանդակները։ Ամենաաղմկալի ցուցահանդեսը 1863 թվականինն էր, որը կազմակերպվել էր Նապոլեոն III-ի նախաձեռնությամբ, այն բանից հետո, երբ Փարիզյան սալոնի աշխատանքներ ընտրելու եղանակը ենթարկվեց հանրության քննադատությանը։


== Գրականություն ==
Hauptman, William (March 1985). "Juries, Protests, and Counter-Exhibitions Before 1850." The Art Bulletin 67 (1): 97-107.
Mainardi, Patricia (1987). Art and Politics of the Second Empire: The Universal Expositions of 1855 and 1867. New Haven: Yale U Pr.
Albert Boime, "The Salon des Refuses and the Evolution of Modern Art," Art Quarterly 32 (Winter 1969): 41 1-26
Fae Brauer, Rivals and Conspirators: The Paris Salons and the Modern Art Centre, Newcastle upon Tyne, Cambridge Scholars, 2013.
Fernand Desnoyers, Salon des refusés : la peinture en 1863, A. Dutil, Paris, 1863


== Ծանոթագրություններ ==
Մուսան

Մուսան (ֆր.՝ Moussan), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1776 մարդ, բնակչության խտությունը` 119.35 մարդ/կմ²։ Բնակավայրը զբաղեցնում է 14.88 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 90 կմ հարավ-արևմուտք, Կարկասոն քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1138 աշխատունակ (15-64 տարեկան)  բնակիչ, որոնցից ակտիվ էին 848-ը, իսկ ոչ ակտիվները` 290։ Ակտիվության ցուցանիշը կազմում է 74,5 %։ 848 աշխատունակ մարդկանցից աշխատել է 763 անձ (416 տղամարդ և 347 կին)։ Գործազուրկ են եղել 85 անձ (29 տղամարդ և 56 կին)։ 290 անաշխատունակներից 96-ը եղել են աշակերտներ կամ ուսանողներ, 109-ը` թոշակառուներ, իսկ 85-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կրասնայա (Խվորոստանի վտակ)

Անվան այլ կիրառումների համար տե՛ս՝ Կրասնայա (այլ կիրառումներ)Կրասնայա (ռուս.՝ Красная), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Խվորոստա գետի ձախ ափում՝ 30 կմ հեռավորության վրա։ Գետի երկարությունը 43 կմ է, ավազանի տարածքը 165 կմ2 է։ Կրասնայաի ակունքը սկսվում է Կարմիր Լիմա գյուղի մոտ։ Հոսում է հարավ-արևմտյան բաց տարածքով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100812107000003386
Հիդրոլոգիական ուսումնասիրությունների կոդը - 107000338
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիտկա (գյուղ, Նովոգորոդսկի շրջան)

Վիտկա (ռուս.՝ Витка), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարգիս Սարխայան

Սարգիս Ազատովիչ Սարխայան (նոյեմբերի 26, 1947(1947-11-26), Բաթում, Վրացական ԽՍՀ, ԽՍՀՄ - հունվարի 24, 2021(2021-01-24)), վրացահայ խորհրդային մարզիկ, սեղանի թենիսիստ, 1975 թվականի աշխարհի առաջնության արծաթե մեդալակիր,  խառը զուգախաղում Էլմիրա Անտոնյանի հետ նվաճել է արծաթե մեդալ, Եվրոպայի առաջնությունների եռակի արծաթե և կրկնակի բրոնզե մեդալակիր,  ԽՍՀՄ կրկնակի չեմպիոն, երկու անգամ դարձել է ԽՍՀՄ բացարձակ չեմպիոն (1968, 1978)։ Միջազգային կարգի ԽՍՀՄ սպորտի վարպետ։


== Կենսագրություն ==
Ծնվել է 1947 թվականին, Բաթում քաղաքում։ Եղել է ձախլիկ։ 15 տարեկանում  դարձել է Վրաստանի մեծահասակների չեմպիոն։ 1961 թվականին Կովկասի ուժեղագույն խաղացողների մրցաշարում նա առաջին անգամ հաղթել է ԽՍՀՄ-ի հավաքականի անդամ Նիկոլայ Նովիկովին Սեղանի Թենիսի միջազգային ֆեդերացիայի համաշխարհային վարկանիշային աղյուսակի ամենաբարձր դիրքը եղել է 7-րդ տեղը՝1973 թվականին։ 
Ընդհանուր առմամբ, ԽՍՀՄ անհատական առաջնություններում Սարգիս Սարխայանը նվաճել է 45 մեդալ (26 ոսկե, 11 արծաթե, 8 բրոնզե)։
Մարզական կարիերայի ավարտից հետո աշխատել է ԽՍՀՄ պատանեկան թիմի մարզիչ։ 1991 թվականին սկսել է մարզել Իտալիայի կանանց ազգային հավաքականը, որը նրա ղեկավարությամբ կարողացել է դուրս գալ Եվրոպայի առաջնության բարձրագույն խումբ։ Հավաքականը 2003 թվականին նվաճել Եվրոպայի չեմպիոնի տիտղոսը։ 2004 թվականից մարզել է «Sterilgarda TT Castel Goffredo» (Իտալիա) ակումբի կանանց թիմը։
Կյանքի վերջին տարիներին ապրել է Մոսկվայում։ Մահացել է 2021 թվականի հունվարի 24-ին։ 


== Ծանոթագրություններ ==


== Արտաքին հղումներ ==
САРХАЯН Саркис Азатович
Новости. Сархаян Саркис (СССР, Грузия)
Սան Մաուրո Պասկոլի

Սան Մաուրո Պասկոլի (իտալերեն՝ San Mauro Pascoli), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը ըստ 2008 թվականի տվյալների կազմում է՝ 11 794 մարդ։ Բնակչության միջին խտությունը՝ 555 մարդ/կմ²։ Զբաղեցնում է 47030 կմ² տարածք։ Փոստային ինդեքս՝ 47021։
Կոմունայի հովանավորն է Սուրբ Կրիսպինը։ Տոնը նշվում է ամեն տարի հոկտեմբերի 25-ին։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
(2690) Ռիստինա

(2690) Ռիստինա (անգլ.՝ Ristiina), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 24-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,03602 ա. մ., առավելագույնը մոտենում է 2,6904 ա. մ. հեռավորության վրա և հեռանում 3,3816 ա. մ.։ Արեգակի շուրջ մեկ ամբողջական պտույտ է կատարում 1932,21 երկրային օրվա ընթացքում, իր ուղեծրով շարժվելով միջինում 0,186315 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2690) Ռիստինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուտբոլի Բուլղարիայի սուպերգավաթ

Ֆուտբոլի Բուլղարիայի սուպերգավաթ (բուլղար․՝ Суперкупа на България), բուլղարական ֆուտբոլային տիտղոս, որի համար պայքարում են նախորդ մրցաշրջանի չեմպիոնը և Բուլղարիայի գավաթակիրը։ Երբ նույն ակումբը հաղթում է առաջնությունը և գավաթը, ապա սուպերգավաթում հանդիպում է Գավաթի եզրափակիչ դուրս եկած ակումբի հետ։


== Պատմություն ==


=== Առաջին անցկացում (1989) ===
Բուլղարիայի սուպերգավաթի համար առաջին հանդիպումն անցկացվել է 1989 թվականին։ Այդ խաղի անցկացումն առաջարկել է Սպորտային հաղորդավարների համայնքի և Բուլղարական հեռագրային գործակալության սպորտային բաժնի գլխավոր խմբագիր Կիրիլ Զահարինովը։ Գավաթը ԲՀԳ-ի պատվերով պատրաստվել է Իտալիայում և շնորհվել Սուպերգավաթի առաջին հաղթող «ՑՍԿԱ Սոֆիա» ակումբին, որի թանգարանում մինչ օրս այն պահպանվում է։


== Հաղթողներ ==


== Ներկայացվածություն ==


=== Ներկայացվածություն ըստ ակումբների ===


=== Ներկայացվածություն ըստ քաղաքների ===


== Ծանոթագրություններ ==


== Արտաքին հղումներ ==
Ֆուտբոլի Բուլղարիայի սուպերգավաթ, RSSSF.com
Լենինա (Դուբովսկի շրջան)

Անվան այլ կիրառումների համար տե՛ս՝ Լենինա (այլ կիրառումներ)Լենինա (ռուս.՝ Ленина), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Սեմիչանսկի գյուղական համայնքի կազմի մեջ։
Կեռատավանք

Կեռատավանք, բերդ և հավանաբար վանք Մեծ Հայքի Ուտիք նահանգի Գարդման գավառում։
Ավերակները նշմարվում են Կուրի վտակ Շամխոր գետի հովտում, նրա աջափնյա բարձունքի վրա, Ռուսական նահատակ կոչվող հնավայրի մոտ։ Պահպանվել են խիստ ավերված շրջապարսպի և քարուկրով կառուցված շինությունների բեկորները։ Ենթադրվում է, որ եղել է նաև վանք։ 18-19-րդ դարերում հայ մելիքների ռազմական հենակետն էր։ Կեռատավանքի դիմաց գտնվում է Չարեքաբերդը։


== Ծանոթագրություններ ==
Վարդան Տիգրանյան

Վարդան Արմենի Տիգրանյան (դեկտեմբերի 21, 1906(1906-12-21), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - օգոստոսի 7, 1974(1974-08-07), Երևան, Հայկական ԽՍՀ, ԽՍՀՄ), հայ կոմպոզիտոր, ՀԽՍՀ արվեստի վաստակավոր գործիչ (1961)։
Կոմպոզիտոր, հասարակական գործիչ Արմեն Տիգրանյանի որդին, ՀԽՍՀ վաստակավոր շինարար Էդմոնդ Տիգրանյանի եղբայրը։


== Կենսագրություն ==
1930-1932 թվականներին սովորել և ավարտել է Երևանի Կոմիտասի անվան պետական կոնսերվատորիան, 1941 թվականին՝ Լենինգրադի կոնսերվատորիան։


== Ստեղծագործություններ ==
Գրել է «Սոս և Վարդիթեր» օպերան (1957), «Մեծ հարսանիք» (1945), «Շիրակ, իմ սեր» (1970) օպերետները, «Աղբյուրի մոտ» երաժշտական կատակերգությունը (1949), «Հանդիսավոր կանտատ» (1942), «Պարային սյուիտ» (1943), դաշնամուրային պիեսներ, զուգանվագ կլառնետի և դաշնամուրի համար, վոկալ երկեր, թատերական երաժշտություն, մշակել աշուղական երգեր։


== Ծանոթագրություններ ==
Լենինկա (ավան, Տեպլիկի շրջան)

Անվան այլ կիրառումների համար տե՛ս՝ ԼենինկաԼենինկա (ուկրաիներեն՝ Ленінка), ավան Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Լենինկա ավանում բնակվում էր 27 մարդ։ Բնակավայրը զբաղեցնում է 0,04 կմ² տարածք։ Բնակչության խտությունը կազմում էր 675 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(20576) Մարիոերտլ

(20576) Մարիոերտլ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20576) Մարիոերտլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալաշկերտի դաշտ

Անվան այլ կիրառումների համար տե՛ս՝ Ալաշկերտ (այլ կիրառումներ)Ալաշկերտի դաշտը Հայկական Լեռնաշխարհի հիմնական հովիտներից մեկն է։


== Աշխարհագրություն և երկրաբանություն ==
Գտնվում է Հայկական Լեռնաշխարհում, Հայկական Պար, Շարիան և Ծաղկանց լեռնաշղթաների միջև։ Երկարությունը (արևմուտքից-արևելք)՝ մոտ 85 կմ, լայնությունը (հյուսիսից-հարավ)՝ մոտ 50 կմ, բարձրությունը՝ մինչև 1900 մ, կենտրոնական մասում՝ 1650 մ։
Ալաշկերտի դաշտի հիմքում երրորդական ժամանակաշրջանի բազալտային լավաներ են՝ ծածկված գետալճային և կավաավազային նստվածքներով։ Օգտակար հանածոներն են ծծումբը և տորֆը։ Կան ջերմուկներ։
Ձմեռը խստաշունչ է, հունվարի միջին ջերմաստիճանը՝ -10 °C-ից -12 °C, նվազագույնը՝ -25 °C-ից -30 °C, ամառը՝ զով, օգոստոսի միջին ջերմաստիճանը՝ +16 °C-ից +18 °C։ Տեղումները՝ մինչև 600 մմ։ Գետային ցանցը խիտ է, ձմռանը գետերից շատերը սառցակալում են։ Գլխավոր գետն Արածանին է։ Ալաշկերտի դաշտում բերրի սևահողեր են, գետահովիտներում՝ ալյուվիալ։ Լանդշաֆտը մարգագետնա-տափաստանային է, գետահովիտներում և նախալեռնային ձորակներում կան թփուտներ։
Արածանիի ավազանում հոսում է Աղադևեներու ջուր առվակ։


== Պատմամշակութային ակնարկ ==
Ալաշկերտի դաշտում բնակվող հայերն զբաղվում էին հողագործությամբ (հացահատիկ, բանջարեղեն) և անասնապահությամբ։ Ալաշկերտի դաշտը հիմնականում համընկնում է պատմական Բագրևանդ գավառին։ Ալաշկերտի դաշտի հարավարևելյան հատվածը հնում կոչվում էր Ձիրավ, իսկ արևմտյան՝ հիմնական, հատվածը՝ Բագրևանդի դաշտ։ Ալաշկերտի դաշտում է Ալաշկերտ քաղաքը, որը հիմնել է հայոց Վաղարշ Ա թագավորը (II դ.)։ Ալաշկերտի դաշտումի հարավարևելյան հատվածը հնում կոչվել է Ձիրավի դաշտ (371-ին այնտեղ տեղի է ունեցել Ձիրավի ճակատամարտը՝ հայկական բանակը առաջնորդել է Պապ թագավորը)։


== Ծանոթագրություններ ==
Էլեկտրակայան

Էլեկտրակայան, արդյունաբերական ձեռնարկություն, որն արտադրում է էլեկտրաէներգիա՝ էներգիայի այլ տեսակները էլեկտրականի փոխակերպելու միջոցով։ Նայած փոխակերպվող էներգիայի տեսակին, էլեկտրակայանները լինում են՝

Հիդրոէլեկտրակայան (ՀԷԿ)
Ատոմակայան (ԱԷԿ)
Հողմաէլեկտրակայան
Ջերմաէլեկտրակենտրոններ (ջէկ)
Գազատուրբինային էլեկտրակայան (գէկ)Ջերմային էլեկտրակայաններում էլեկտրաէներգիայի է փոխակերպվում տարբեր վառելանյութերի (քարածուխ, նավթ, գազ, տորֆ) ջերմային էներգիան, հիդրոէլեկտրակայանում՝ շրային հոսքի էներգիան, ատոմային էլեկտրակայանում՝ միջուկային էներգիան, հողմաէլեկտրակայանում՝ օդային հոսքի էներգիան, գազատուրբինային էլեկտրակայաններն ունեն գազատուրբինային շարժիչ, որի այրման խցում այրվում է վառելանյութ։ Ջերմաէլեկտրակենտրոնում կատարվում է էլեկտրաէներգիայի և ջերմության զուգակցված արտադրություն։
Ներկայումս Հայաստանում գործում են 1 ատոմային, 3 ջերմային, 188 ջրային, 4 հողմային, 20 արևային էլեկտրակայաններ, ինչպես նաև կենսազանգվածից էլեկտրաէներգիա արտադրող մեկ կայան։
Միրիամ Ֆարես

Միրիամ Ֆարես (արաբ․՝ ميريام فارس‎‎ (Myriam Fares), մայիսի 3, 1983(1983-05-03), Հարավային Լիբանան, Լիբանան), արաբերենով երգող լիբանանյան փոփ երգչուհի և դերասանուհի։


== Կենսագրություն ==
Միրիամ Ֆարեսը ծնվել է Լիբանանի հարավում գտնվող Սայդայի շրջանի Կֆար Չելլալ գյուղում։ Մանկության տարիներին զբաղվել է բալետով, իսկ 9 տարեկանում հաղթել է Լիբանանի հեռուստատեսության կազմակերպած արևելյան պարերի մրցույթում։ 16 տարեկանում հաղթել է լիբանանյան երգի փառատոնում, իսկ մեկ տարի անց, մրցանակ է շահել «Fan Studio 2000» մրցույթի ժամանակ։ Կրթություն է ստացել երաժշտության ազգային ակադեմիայում։
2003 թվականին պայմանագիր է կնքել «Music Master International» ձայնագրման ստուդիայի հետ և թողարկել իր առաջին` «Myriam» երաժշտական ալբոմը։ Այդ ալբոմի «Ana Wel Shoq» երգը դարձել էր հիթ և մերթընդմերթ հնչել է երկրի ռադիոյով և հեռուստատեսությամբ, իսկ «La Tis’alni» տեսահոլովակը Եգիպտոսում արժանացել է «Լավագույն երիտասարդ արտիստուհի» մրցանակին։
2005 թվականին թողարկվել է Միրիամ Ֆարեսի երկրորդ` «Nadini», իսկ 2008 թվականին երրորդ` «Bet’oul Eih» երաժշտական ալբոմները։ 2009 թվականին նա նկարահանվել է «Silina» կինոնկարի գլխավոր դերում։ 2011 թվականին, իր սեփական «Myriam Music» ընկերության կողմից թողարկվել է չորրորդ` «Min Oyouni» ալբոմը։ 2014 թվականին նկարահանվել է «Itiham» հեռուստասերիալում, իսկ 2015 թվականին թողարկվել է հինգերորդ` «Aman» ալբոմը, որտեղ հնչում են թվով 13 երգեր` արաբերենի եգիպտական, լիբանանյան և Պարսից ծոցի բարբառներով։
Միրիամ Ֆարեսը նկարահանվել է նաև գովազդային հոլովակներում և հաճախ ելույթներ է ունենում Պարսից ծոցում նշվող հարսանեկան տոնակատարությունների ժամանակ։


== Անձնական կյանքը ==
Միրիամ Ֆարեսը դավանանքով քրիստոնյա է։ 2014 թվականի օգոստոսին ամուսնացել է ծնունդով լիբանանցի, ԱՄՆ քաղաքացի Դեննի Միտրիի հետ, ում հետ հանդիպում էր շուրջ 10 տարի։ Նրանց ամուսնությունը տեղի է ունեցել հունական Սանտորինի կղզում, իսկ մեղրամիսն անց են կացրել ֆրանսիական Կորսիկայի Պորտո Վեքիո քաղաքում։ 2016 թվականին ծնվել է նրանց որդին։


== Երաժշտական ալբոմներ ==
Myriam (2003)

Ana Wel Shoq
Ghmorni
La Tis'alni
Shou Badou
Inta el Hayat
Ahebbak Heil
Hal Gharam Mish Gharam
Ya Alem Bil HalNadini (2005)

Nadini
Aanadiya
Hasisni Beek
Haklek Rahtak
Leih Habibi
Maarafsh Had Bel Esmi Da
Haset B Aman
Khalini Teer
Zaalan Menni
Waheshni EihBet'oul Eih (2008)

Mouch Ananiya
Eih Yalli Byohsal
Bet'oul Eih
Betrouh
Iyyam El Chitti
Ana Albi Lik
Ala Khwana
Law Konte Radi
Moukanoh WeinMin Oyouni (2011)

Min Oyouni
Khalani
Walaou
Ya Sariah
Ah Youma
Artah
Sid Al Koul
Atlah
Kether Al Khayel
Min Oyouni (music instrumental)
Khalani (music instrumental)Aman (2015)

Nifsi Aoulhalak
Deggou El Toboul
Bizemmetak
Kifak Enta
Elzeer
Shou Bhebb
Gharrouk
Halla Halla Ya Sabaya
Sympatica
Ma Yani El Nom
Ghafi
Ana Gheir
Aman


== Տեսահոլովակներ ==
2003 - Ana Wel Shoq
2003 - La Tes'alni
2003 - Ahebak Heal
2005 - Nadini
2005 - Haklik Rahtak
2005 - Waheshny Eah
2007 - Moukanoh Wein
2008 - Mouch Ananiya
2008 - Ayyam EL Sheety
2008 - Betrouh
2008 - Eh Elli Behsal
2010 - Lala Yaba Lala
2010 - Min Oyouni
2011 - Khalani
2011 - El Gasayed
2013 - Kifak Enta
2014 - Deggou El Toboul
2015 - Nifsi Aoulhalak
2015 - Aman
2016 - Ghafi
2016 - Gharouk
2017 - Chouf Halak Aalayi


== Ծանոթագրություններ ==
Բեսարաբկա (գյուղ, Ռոմնիի շրջան)

Անվան այլ կիրառումների համար տե՛ս՝ ԲեսարաբկաԲեսարաբկա (ուկրաիներեն՝ Бессарабка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Բեսարաբկա գյուղում բնակվում էր 155 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բույ (գյուղ, Բիչուրսկի շրջան)

Անվան այլ կիրառումների համար տե՛ս՝ Բույ (այլ կիրառումներ)Բույ (ռուս.՝ Буй), գյուղ Ռուսաստանի Բուրյաթիա հանրապետության Բիչուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեոկուր

Լեոկուր (ֆր.՝ Lehaucourt), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Բոեն ան Վերմանդուա կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02374:


== Բնակչություն ==
2010 թվականի տվյալներով՝ համայնքի բնակչությունը կազմում է 912 մարդ։ 


== Տնտեսություն ==
2010 թվականին համայնքի 608 աշխատունակ (15-64 տարեկան) բնակիչներից 469-ը տնտեսապես ակտիվ էին, 139-ը՝ ոչ ակտիվ (ակտիվության ցուցանիշը կազմել է 77,1%, 1999 թվականին եղել է 64,1 %)։ 469 տնտեսապես ակտիվ բնակիչներից աշխատում էին 401-ը (224 տղամարդ և 177 կին), գործազուրկ էին 68 մարդ (35 տղամարդ և 33 կին)։ 139 տնտեսապես ոչ ակտիվ բնակիչներից 40-ը՝ աշակերտներ կամ ուսանողներ էին, 39-ը՝ թոշակառուներ, 60-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություներ ==


== Արտաքին հղումներ ==
Վիճակագրության ազգային ինստիտուտ, Լեոկուր (ֆր.)
1574

1574 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1574 թվականն է, 
XVI դարի 74-րդ տարին։


== Դեպքեր ==


== Ծնունդներ ==


== Մահեր ==
Շեյկ Նդոյե

Շեյկ Նդոյե (ֆր.՝ Cheikh N'Doye, մարտի 29, 1986(1986-03-29), Rufisque, Դակար, Սենեգալ), սենեգալցի ֆուտբոլիստ, «Անժե» ակումբի և Սենեգալի հավաքականի կիսապաշտպան։ 2018 թվականի աշխարհի առաջնության մասնակից։


== Ակումբային կարիերա ==
Նդոյեն «Յակաար» ակումբի սան է։ 2009 թվականին տեղափոխվել է ֆրանսիական «Էպինալ»։ 2012 թվականին Շեյկ Նդոյեն պայմանագիր է կնքել «Կրետեյ» ակումբի հետ։ Օգոստոսի 3-ին՝ «Սերկլ Ատլետիկ» ակումբի դեմ խաղում, նա կատարել է իր նորամուտը նոր թիմի կազմում։ Օգոստոսի 17-ին՝ «Շերբուր» ակումբի դեմ խաղում, Նդոյեն խփել է իր առաջին գոլը «Կրետեյի» կազմում։ Մրցաշրջանի արդյունքում Շեյկը թիմին օգնել է անցնել ավելի բարձր դիվիզիոն։ Օգոստոսի 2-ին՝ «Նիմ» ակումբի դեմ խաղում, նա կատարել է իր նորամուտը Լիգա 2-ում։
2015 թվականի ամռանը Նդոյեն տեղափոխվել է «Անժե»։ Օգոստոսի 8-ին՝ «Մոնպելիե» ակումբի դեմ խաղում, նա կատարել է իր նորամուտը Լիգա 1-ում։ Օգոստոսի 22-ին կայացած «Գազելեկ» ակումբի դեմ խաղում Շեյկ Նդոյեն խփել է իր առաջին գոլը «Անժեի» կազմում։
2017 թվականի ամռանը Նդոյեն ազատ գործակալի կարգավիճակով պայմանագիր է կնքել անգլիական «Բիրմինգհեմ Սիթի» ակումբի հետ։ Օգոստոսի 5-ին կայացած «Իպսվիչ Թաուն» ակումբի դեմ խաղում նա կատարել է իր նորամուտը Չեմպիոնշիպում։


== Միջազգային կարիերա ==
2014 թվականի մայիսի 31-ին կայացած Կոլումբիայի հավաքականի դեմ ընկերական խաղում Շեյկ Նդոյեն կատարել է իր նորամուտը Սենեգալի հավաքականի կազմում։ Նույն խաղում նա խփել է իր առաջին գոլը հօգուտ ազգային հավաքականի։ 2017 թվականին Նդոյեն մասնակցել է Աֆրիկայի գավաթի խաղարկությանը Գաբոնում։ Մրցաշարում նա մասնակցել է Զիմբաբվեի և Ալժիրի հավաքականների դեմ խաղերին։
2018 թվականին Նդոյեն մասնակցել է Ռուսաստանում անցկացված աշխարհի առաջնությանը։ Մրցաշարի ընթացքում նա մասնակցել է Ճապոնիայի և Լեհաստանի հավաքականների դեմ խաղերին։


=== Գոլերը Սենեգալի հավաքականի կազմում ===


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը sports.ru կայքում
Մանկովկա (գյուղ, Բերշադի շրջան)

Անվան այլ կիրառումների համար տե՛ս՝ ՄանկովկաՄանկովկա (ուկրաիներեն՝ Маньківка), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1600 թվականին։
2001 թվականի տվյալներով Մանկովկա գյուղում բնակվում էր 1 567 մարդ։ Բնակավայրը զբաղեցնում է 31,1 կմ² տարածք։ Բնակչության խտությունը կազմում էր 50,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիքիմեդիա տարածքային կազմակերպություններ

Վիքիմեդիա տարածքային կազմակերպությունները ազգային կամ ենթա-ազգային շահույթ չհետապնդող կազմակերպություններ են, որոնք նպատակ ունեն նպաստել Վիքիմեդիա նախագծերի իրականացմանը տեղերում։ Տարածքային կազմակերպությունները Վիքիմեդիա Հիմնադրամից իրավաբանորեն անկախ են։ Նրանք Վիքիմեդիա Հիմնադրամի հետ համաձայնագիր են ստորագրում։ Վիքիմեդիա կազմակերպությունները Վիքիմեդիա Հիմնադրամի կայքերի վրա ոչ մի վերահսկողություն չեն կարող իրականացնել։ Տարածքային կազմակերպությունները Վիքիմանիային համապատասխան տարածաշրջանային կոնֆերանսներ, գլոբալ միջոցառումներ են կազմակերպում։ 2013 թ. ապրիլի դրությամբ 39 Վիքիմեդիա կազմակերպություն է ճանաչված։


== Արտաքին հղումներ ==


=== Մատենագրություն ===
Fuster Morell, Mayo (2011)։ «The Wikimedia Foundation and the Governance of Wikipedia’s Infrastructure»։  in Geert Lovink, Nathaniel Tkacz։ Critical Point of View: A Wikipedia Reader։ Institute of Network Cultures։ ISBN 978-90-78146-13-1 
Konieczny, P (November 2009)։ «Wikipedia: Community or Social Movement»։ Interface (2 ed.) 1: 212–232 
Fontanills, David Gómez (May 2012)։ «Academic research into Wikipedia»։ Digithum (14): 77–87։ ISSN 1575-2275 
Various։ «Wikimedia chapters»։ Wikimedia Foundation
Սահառգու

Սահառգու (էստ․՝ Sahargu), գյուղ Էստոնիայի Իդա-Վիրումաա նահանգի Տուդուլիննա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայբուսակ

Երևանի «Հայբուսակ» համալսարան, մասնավոր բուհ Երևանում։ Լիցենզավորվել է Հայաստանի կրթության և գիտության, առողջապահության նախարարությունների կողմից։ Համալսարանը հավաստագրված է (2000 թ) Հայաստանի կառավարության կողմից։ 2019 թ համալսարանը ստացել է ինստիտուցիոնալ հավաստագրում Եվրոպական EKKA հավատարմագրող կազմակերպության կողմից։


== Պատմություն ==
Երևանի «Հայբուսակ» համալսարանը հիմնադրվել է 1990 թվականին ակադեմիկոս Լևոն Հարությունյանի կողմից և դարձել է անկախ Հայաստանի առաջին մասնավոր բուհերից մեկը։ 1999-2001 թթ. մասնակցել է Հայաստանում կրթության որակի գնահատման գործընթացին և ստացել պետական հավատարմագիր, ինչը թույլ է տալիս համալսարանի շրջանավարտներին ստանալ պետական դիպլոմներ՝ նրանց իրավունք վերապահելով աշխատել Հայաստանի պետական ու մասնավոր հիմնարկներում, ինչպես նաև արտերկրում (ԱՊՀ-ում, ԱՄՆ-ում, Եվրոպայում, և այլ երկրներում)։ 


== Ֆակուլտետներ ==
Համալսարանում գործում են հետևյալ ‎ֆակուլտետները՝

Բժշկական
Միջազգային հարաբերությունների
Դիզայնի
Տնտեսագիտական
Հումանիտար
Իրավագիտության


== Ուսման կարգ ==
Համալսարանում գործում է առկա, հեռակա և անհատական ուսուցում, ասպիրանտուրա, մասնագիտական վերապատրաստման թրեյնինգներ և դասընթացներ։ Ուսուցումը երկաստիճան է՝ բակալավրիատ (4 տարի), մագիստրատուրա (1-2 տարի)։ Համալսարանում ուսանում են թե՛ Հայաստանի, թե՛ արտերկրի քաղաքացիները։ Կրթությունն անցկացվում է երեք լեզուներով՝ հայերեն, ռուսերեն և անգլերեն՝ ըստ դիմորդի ընտրության։ Համալսարանի շրջանավարտներն աշխատում են Հայաստանի և արտերկրի պետական և մասնավոր հիմնարկներում և կազմակերպություններում։


== Ռեկտոր ==
Սուրեն Լևոնի Հարությունյան


== Աղբյուրներ ==
http://www.academedu.org/ Archived 2012-01-07 at the Wayback Machine.
http://studyinarmenia.org/html/975.html Archived 2014-10-03 at the Wayback Machine.
http://www.education.am/english/education/academedu.htm
Դանիել Խոդովեցկի

Դանիել Խոդովեցկի (հոկտեմբերի 16, 1726(1726-10-16)[…], Գդանսկ, Pomeranian Voivodeship, Մեծլեհական պրովինցիա, Լեհական թագավորության թագ, Ռեչ Պոսպոլիտա - փետրվարի 7, 1801(1801-02-07)[…], Բեռլին, Պրուսիայի թագավորություն[…]), նկարիչ, գերմանական լուսավորական ռեալիզմի ներկայացուցիչ։ Ծագումով լեհ։
1743 թվականից ապրել է Բեռլինում։ 1797 թվականից եղել է Բեռլինի գեղարվեստի ակադեմիայի տնօրեն։ Ճշմարտացիորեն է պատկերել ժամանակակից կենցաղը։ Ստեղծել է 2000-ից ավելի օֆորտներ, հիմնականում՝ Լեսինգի, Ռուսոյի, Գյոթեի, Շիլլերի և ուրիշների երկերի նկարազարդումներ։ Նպաստել է ռեալիզմի զարգացմանը XVIII դարի գերմանական արվեստում։


== Ծանոթագրություններ ==
(9415) Յուջիոկիմուրա

(9415) Յուջիոկիմուրա (անգլ.՝ Yujiokimura), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 1-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,200022 ա. մ., առավելագույնը մոտենում է 2,045 ա. մ. հեռավորության վրա և հեռանում 2,355 ա. մ.։ Արեգակի շուրջ մեկ ամբողջական պտույտ է կատարում 1191,9 երկրային օրվա ընթացքում, իր ուղեծրով շարժվելով միջինում 0,302039 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9415) Յուջիոկիմուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յորտան

Յորտան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Օվկիանիայում ՅՈՒՆԵՍԿՕ-ի Համաշխարհային ժառանգության ցանկ

Այստեղ ներկայացված են Օվկիանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկը։


== Ծանոթագրություններ ==


== Արտաքին հղումներ ==
ՅՈՒՆԵՍԿՕ-ի համաշխարհային ժառանգության օբյեկտների ցանկ. ՅՈՒՆԵՍԿՕ-ի պաշտոնական կայք (անգլ.)
ՅՈՒՆԵՍԿՕ-ի համաշխարհային ժառանգության օբյեկտների վիճակագրություն. ՅՈՒՆԵՍԿՕ-ի պաշտոնական կայք (անգլ.)
Օստրեոխոնդրոպաթիա

Օստրեոխոնդրոպաթիա օստեոխոնդրիտ, օստեոխոնդրոլիզ, հիվանդությունների խումբ, բնորոշվում է կարճ ոսկրերի սպունգանման նյութի և երկար խողովակավոր ոսկրերի ծայրերի փոփոխություններով։ Հաճախ զուգակցվում է հոդաճառի փոփոխություններով։ Պատճառները պարզված չեն։ Առավելապես հիվանդանում են մանկական և պատանեկան հասակում։ Հայտնաբերվում է ռենտգենախտորոշմամբ։ Բուժումը, դեղորայքային և վիրաբուժական մեթոդներով։
Շատլիկի հանքավայր

Շատլիկի հանքավայր, գազակոնդենսատային հանքավայր Թուրքմենստանի արևմուտքում։ Մտնում է Կարակումի նավթագազաբեր ավազանի մեջ։ Հանքաշերտերը գտնվում են 3.2-3.3 կմ խորության մեջ։ Արդյունահանման հիմնական շրջանը` Շատլիկ քաղաքատիպ ավանն է։


== Ծանոթագրություններ ==
 Հ. Ղ. Գրգեարյան, Ն. Մ. Հարությունյան (1987). Աշխարհագրական անունների բառարան. Երևան։ «Լույս».
Նոյմարկտ Վերին Պֆալց (շրջան)

Նոյմարկտ Վերին Պֆալց  (գերմ.՝ Landkreis Neumarkt in der Oberpfalz), շրջան Գերմանիայում։ Շրջկենտրոնն է Նոյմարկտ քաղաքը։ Զբաղեցնում է 1.344,23 կմ2։ Բնակչությունը՝ 128 825 մարդ։ Բնակչության խտությունը՝ 96 մարդ/կմ2։
Շրջանի պաշտոնական կոդը՝ 09 3 73։ Շրջանում 19 համայնք կա։


== Ծանոթագրություններ ==
Ստարոտավլարովո

Ստարոտավլարովո (ռուս.՝ Старотавларово, բաշկիրերեն՝ Иҫке Таулар), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 724 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեչկո Ուզունով

Դեչկո Ուզունով (բուլղար․՝ Дечко Узунов, փետրվարի 22, 1899(1899-02-22), Կազանլիկ, Ստարա Զագորայի մարզ, Բուլղարիա - ապրիլի 26, 1986(1986-04-26), Սոֆիա, Բուլղարիա), բուլղարացի գեղանկարիչ, դիմանկարիչ։ ԽՍՀՄ գեղարվեստի ակադեմիայի անդամ (1983), Սոցիալիստական աշխատանքի հերոս (1967).


== Կենսագրություն ==
Դեչկո Ուզունովը ծնվել է 1899 թվականին Բուլղարիայի Ստարա Զագորայի մարզի Կազանլիկ քաղաքում։ 1919-1922 թվականներին սովորել է Բուլղարիայի գեղարվեստի ազգային ակադեմիայում, 1922-1924 թվականներին՝ Մյունխենի գեղարվեստի ակադեմիայում։
Ստեղծել է գեղանկարներ (կտավ, յուղաներկ, ջրաներկ), դիմանկարներ, նատյուրմորտներ, պատմական, աստվածաշնչյան, առասպելական, ժամանակակից թեմաներով ժանրային գեղանկարներ, գրաֆիկական աշխատանքներ, իլյուստրացիաներ, զբաղվել է բեմանկարչությամբ, մոնումենտալ-դեկորատիվ գեղանկարչությամբ։
1938 թվականից եղել է Բուլղարիայի գեղարվեստի ազգային ակադեմիայի պրոֆեսոր, 1965 թվականից՝ Բուլղարիայի նկարիչների միության անդամ։ Ապրել և ստեղծագործել է Սոֆիայում։
1950, 1953 թվականներին արժանացել է Դիմիտրովյան մրցանակի։ 


== Գրականություն ==
Дечко Узунов - Памет и Забрава - едно изследване за изкуство в България / Филева, Аделина; Генова, Ирина.. — Арс Милениум МММ, 2003. — 312 с. — ISBN 9549086658
Воейкова, Ираида Николаевна. Дечко Узунов. — М.: Изобразительное искусство, 1989. — 143 p. — (Почетные члены Академии художеств СССР). — ISBN 5852000310
Цончева, Мара; Воейкова, Ирина; Иванова, В. Современное искусство Болгарии. — М.: Искусство, 1974. — 216 с. — 10 000 экз.
Балкански, Н. Дечко Узунов. — София, 1955. — 81 с.


== Ծանոթագրություններ ==


== Արտաքին հղումներ ==
9 работ (с 1920-х до 60-х годов) на Flickr
Выставка Дечко Узунова в музее г. Самоков, Софийская область. Попова Евгения.։ «Изложба на Дечко Узунов в Самоков»։ «Вестник Приятел»։ Վերցված է 2015-05-16  (բուլղ.)
Бисера Йосифова о Д. Узунове Archived 2016-03-14 at the Wayback Machine.(բուլղ.) : Художник размышляет о пройденном пути в цикле бесед с Б. Й. (1979-1986)
Монету в честь 110-летия со дня рождения Дечко Узунова выпустил Болгарский народный банк (2009). Rahn Magdalena.։ «Artist Dechko Uzunov honoured with a Bulgarian National Bank coin»։ Sofia Echo Media։ Արխիվացված է օրիգինալից 2015-05-18-ին։ Վերցված է 2015-05-16  (անգլ.)
Воспроизведение живописной работы Д. Узунова на почтовой марке (1976)
Սենտ Անդեոլ դը Վալ

Սենտ Անդեոլ դը Վալ (ֆր.՝ Saint-Andéol-de-Vals), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 540 մարդ, բնակչության խտությունը` 32.43 մարդ/կմ²։ Բնակավայրը զբաղեցնում է 16.65 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 125 կմ հարավ, Պրիվա քաղաքից` 17 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 331 աշխատունակ (15-64 տարեկան) բնակիչ, որոնցից ակտիվ էին 238-ը, իսկ ոչ ակտիվները` 93։ Ակտիվության ցուցանիշը կազմում է 71,9 %։ 238 աշխատունակ մարդկանցից աշխատել է 198 անձ (105 տղամարդ և 93 կին)։ Գործազուրկ են եղել 40 անձ (22 տղամարդ և 18 կին)։ 93 անաշխատունակներից 20-ը եղել են աշակերտներ կամ ուսանողներ, 49-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(4262) ԴեՎորկին

(4262) ԴեՎորկին (անգլ.՝ DeVorkin), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 5-ին Մասարու Արաիի և Հիրոսի Մորիի կողմից Յորիում։
Անվանվել է ի պատիվ ամերիկացի աստղագիտության պատմագետ Դեվիդ ԴեՎորկինի։
Միջին հեռավորությունը Արեգակից կազմում է 2,302619 ա. մ., առավելագույնը մոտենում է 1,7974 ա. մ. հեռավորության վրա և հեռանում 2,8078 ա. մ.։ Արեգակի շուրջ մեկ ամբողջական պտույտ է կատարում 1276,24 երկրային օրվա ընթացքում, իր ուղեծրով շարժվելով միջինում 0,282079 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4262) ԴեՎորկին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9024) 1988 RF9

(9024) 1988 RF9, աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 5-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,249904 ա. մ., առավելագույնը մոտենում է 1,8734 ա. մ. հեռավորության վրա և հեռանում 2,6264 ա. մ.։ Արեգակի շուրջ մեկ ամբողջական պտույտ է կատարում 1232,66 երկրային օրվա ընթացքում, իր ուղեծրով շարժվելով միջինում 0,292051 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9024) 1988 RF9 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գարավետ

Գարավետ, գյուղ Արևմտյան Հայաստանում, Էրզրումի վիլայեթի Բասենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Արշակ Ավարտակյան

Արշակ Ավարտակյան (փետրվարի 11, 1972(1972-02-11), Երևան, Հայկական ԽՍՀ, ԽՍՀՄ), խորհրդային և հայկական բռնցքամարտիկ, ԽՍՀՄ ժողովուրդների 10-րդ Սպարտակիադայի մրցանակակիր (1991), Հայաստանի կրկնակի չեմպիոն (1993, 1994), աշխարհի առաջնության մրցանակակիր (1993)։ ԽՍՀՄ սպորտի վարպետ (1989), Հայաստանի միջազգային դասի սպորտի վարպետ (1993)։


== Կենսագրություն ==
Արշակ Ավարտակյանը ծնվել է 1972 թվականի փետրվարի 11-ին Երևանում։ Բռնցքամարտով սկսել է զբաղվել 10 տարեկանում Լևոն Նոխուդյանի գլխավորությամբ։ 1980-ականներից 1990-ական թվականներին դասվել է խորհրդային ծանր քաշային լավագույն բռնցքամարտիկների շարքում։ 1990 թվականին ընդգրկվել է ԽՍՀՄ բռնցքամարտի ազգային հավաքականի կազմում և դարձել «Golden belt» (Բուխարեստ, Ռումինիա) և «Istvan Dobo» (Էգեր, Հունգարիա) միջազգային մրցախաղերի հաղթող։ 1991 թվականին եղել է ԽՍՀՄ գավաթի եզրափակչի մասնակից և ԽՍՀՄ ժողովուրդների 10-րդ Սպարտակիադայի բրոնզե մրցանակակիր։
Ավարտակյանը ԽՍՀՄ փլուզումից հետո Հայաստանը ներկայացրել է միջազգային մրցույթներում։ 1993 թվականին Տամպերեում կայացած բռնցքամարտի աշխարհի առաջնության ժամանակ հաղթել է Թուրքիայի և Խորվաթիայի մարզիկներին՝ հասնելով կիսաեզրափակիչ։ Այստեղ զիջել է վրաց մարզիկ Գեորգի Կանդելակիին և նվաճել բրոնզե մեդալ։
1994 թվականին ավարտել է իր սպորտային կարիերան։ 1994-2010 թվականներին ապրել է ռուսական Տոլյատի քաղաքում, որտեղ զբաղվել է ձեռնարկատիրական գործունեությամբ։ Հետագայում վերադարձել է Հայաստան։ 2011 թվականից աշխատում է Երևանի Արաբկիրի սպորտային մանկապատանեկան դպրոցում՝ որպես մարզիչ։ Նրա սաներից է Հայաստանի չեմպիոն, Կազանի Ունիվերսիադայի մրցանակակիր Հենրիկ Մոկոյանը։


== Ծանոթագրություններ ==


== Արտաքին հղումներ ==
Պրոֆիլը The-sports.org կայքում(անգլ.)
Պոդլեսնովսկի գյուղական խորհուրդ (Սումսկի շրջան)

Պոդլեսնովսկի գյուղական խորհուրդ  (ուկրաիներեն՝ Підліснівська сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Պոդլեսնովսկի գյուղական խորհրդում բնակվում էր 1370 մարդ։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (210101-210200)

Աստերոիդների ցանկ (210001-210100)  • Աստերոիդների ցանկ  • Աստերոիդների ցանկ (210201-210300)
 Աստերոիդների ցանկ (210001-210100)  • Աստերոիդների ցանկ  • Աստերոիդների ցանկ (210201-210300)
Պուրու օ Բուա

Պուրու օ Բուա (ֆր.՝ Pouru-aux-Bois), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 289 մարդ, բնակչության խտությունը` 32.04 մարդ/կմ²։ Բնակավայրը զբաղեցնում է 9.02 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 28 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 188 աշխատունակ (15-64 տարեկան) բնակիչ, որոնցից ակտիվ էին 126-ը, իսկ ոչ ակտիվները` 62։ Ակտիվության ցուցանիշը կազմում է 67,0 %։ 126 աշխատունակ մարդկանցից աշխատել է 119 անձ (74 տղամարդ և 45 կին)։ Գործազուրկ են եղել 7 անձ (2 տղամարդ և 5 կին)։ 62 անաշխատունակներից 11-ը եղել են աշակերտներ կամ ուսանողներ, 25-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պավլովսկի (Վերխնեդոնսկի շրջան)

Պավլովսկի (ռուս.՝ Павловский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Վերխնյակովսկի գյուղական համայնքի կազմի մեջ։
Էլ Դորադո շրջան (Կալիֆոռնիա)

Էլ Դորադո շրջան (անգլ.՝ El Dorado County), ԱՄՆ Կալիֆոռնիա նահանգի 58 վարչական միավորներից մեկը։ Ընդհանուր տարածությունը 4434 կմ² է, բնակչությունը՝ 181058 մարդ (2010 թ. տվյալներով)։ Շրջկենտրոնն է Փլեյսերվիլ բնակավայրը։ Կազմավորվել է 1850 թ.։
Վոդնևկա

Վոդնևկա (ռուս.՝ Водневка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևկովկա (այլ կիրառումներ)

Լևկովկա, կարող է վերաբերել՝

Լևկովկա - գյուղ, Ուկրաինայի Խարկովի մարզի Զմիյովի շրջանում
Լևկովկա - գյուղ, Ուկրաինայի Խարկովի մարզի Իզյումի շրջանում
Լևկովկա - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Լևկովկա - գյուղ, Ուկրաինայի Կիրովոգրադի մարզի Նովոարխանգելսկի շրջանում
Լևկովկա - գյուղ, Ուկրաինայի Վիննիցայի մարզի Պոգրեբիշչեի շրջանում
Էվա Ֆիլբին

Էվա Մարիա Ֆիլբին (անգլ.՝ Eva Philbin, ծննդյան անունը՝  Էվա Մարիա Ռայդեր (անգլ.՝ Eva Maria Ryder), հունվարի 4, 1914(1914-01-04), Բալլինա, Մեյո, Կոննախտ, Իռլանդիա - հունիսի 24, 2005(2005-06-24)), իռլանդացի քիմիկոս, Իռլանդիայի քիմիայի ինստիտուտի առաջին կին նախագահը։


== Գործունեություն ==
Ֆիլբինն իր գործունեությունը սկսել է 1939 թվականին որպես արդյունաբերական քիմիկոս, նախքան 1945 թվականին Դուբլինի համալսարանական քոլեջում աշխատելը։ 18 տարի հետո Ֆիլբինը դարձել է օրգանական քիմիայի պրոֆեսոր։ Իր երկարամյա գործունեության ընթացքում Ֆիլբինը դարձել է Քիմիայի թագավորական ընկերության խորհրդի անդամ, Իռլանդիայի թագավորական ակադեմիայի խորհրդի և Բնագիտական խորհրդի անդամ։ Ֆիլբինն առաջին կինն էր, որը ղեկավարել է Ազգային գիտական խորհուրդը և եղել է Իռլանդիայի թագավորական ակադեմիայի առաջին կին փոխնախագահը։
Ֆիլբինի հետաքրքրությունները չէին սահմանափակվում միայն գիտությամբ։ Նա հետաքրքրված էր ուսման դժվարություններ ունեցողների բուժմամբ, և նա դարձավ հոգեկան հաշմանդամություն ունեցողների խորհրդատվական խորհրդի նախագահ և Իռլանդիայի հոգեկան հաշմանդամների ազգային ասոցիացիայի պատվավոր պահապան։
Ֆիլբինի ավագ դուստրը՝ Այմիրը, ամուսնացել է հաղորդավար և պատմաբան Ջոն Բաումանի հետ։
Ֆիլբինը մահացել է 2005 թվականին՝ 91 տարեկան հասակում։


== Ծանոթագրություններ ==
Բաուդենբախ

Բաուդենբախ (գերմ.՝ Baudenbach), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1199 մարդ (2010 թվականի դեկտեմբերի 31-ի տվյալներով)։ Տարածքը 22,09 կմ² է։ Պաշտոնական կոդը՝ 09 5 75 113։


== Ծանոթագրություններ ==
Սուդերե

Սուդերե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 30 կմ արևելք, Իրիս գետի ձախակողմյան վտակներից մեկի հովտում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Թելանյութերի գզում

Թելանյութերի գզում, մանածագործական և թաղիքի արտադրության հիմնական գործընթաց։ Թելանյութի փնջերը բաժանվում են մանրաթելերի, որոնք մասամբ ուղղվում են, միախառնվում, ապա հեռացվում են խառնուկներն ու կարճ թելիկները։ Թելանյութի փափկացված զանգվածը վերածվում է անընդմեջ միաձույլ արտադրանքի՝ ժապավենի կամ նախաթելի։
Գզումը կատարվում է գզիչ մեքենաների աշխատանքային օրգանների ասեղնավոր մակերևույթներով։


== Տես նաև ==
Մանրաթելերի գործարան (Վանաձոր)
Կոլոտաուրի

Կոլոտաուրի (վրաց.՝ კოლოტაური), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 450 մետր բարձրության վրա։ Շրջկենտրոն Քեդայից 4 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 473 մարդ։


== Ծանոթագրություններ ==
Սանտա Կատալինա (Խուխույ)

Անվան այլ կիրառումների համար տե՛ս՝ Սանտա Կատալինա (այլ կիրառումներ)Սանտա Կատալինա (իսպ.՝ Santa Catalina), գյուղաքաղաք Արգենտինայում։ Համանուն դեպարտամենտի վարչական կենտրոնը։ Մտնում է Սանտա Կատալինա դեպարտեմենտի Խուխույ պրովինցիայի կազմի մեջ։
Բնակչությունը՝ 332 մարդ (ըստ 2001 թվականի տվյալների)։


== Դիրքը ==
Գյուղաքաղաքը գտնվում է Սան Սալվադոր դե Խուխույ պրովինցիայի մայրաքաղաքից 1 կմ հեռավորության վրա։


== Ժողովրդագրություն ==
Համաձայն Վիճակագրության ազգային ինստիտուտի 2001 թվականի մարդահամարի տվյալների, քաղաքի բնակչությունը կազմում է 332 մարդ, որից 170-ը՝ տղամարդ, 162-ը՝ կին։


== Արտաքին հղումներ ==
IFAM-Bevölkerungsstatistik Archived 2007-10-01 at the Wayback Machine. (իսպաներեն)
Enjoy Argentina - Touristische Informationen Archived 2009-09-28 at the Wayback Machine. (իսպաներեն)
Ուզակբայ Աբդուկաիմով

Ուզակբայ Աբդուկաիմով (ղրղզերեն՝ Узакбай Абдукаимов, մարտի 7 (20), 1909, Suzak District, Ջալալաբադի մարզ, Ղրղզական ԽՍՀ, ԽՍՀՄ - սեպտեմբերի 14, 1963(1963-09-14), Բիշքեկ, Ղրղզական ԽՍՀ, ԽՍՀՄ), ղրղըզ խորհրդային գրող, բանաստեղծ և թարգմանիչ։ Ղրղզական գրականության վառ ներկայացուցիչ։


== Կենսագրություն ==
Ծնվել է գյուղացու ընտանիքում։
Մինչև 1923 թվականը սովորել է գյուղական գիշերօթիկ դպրոցում, 1923 թվականին՝ Տաշքենդի գիշերօթիկում։ 1924-1925 թվականներին ղազախ-ղրղզական համալսարանում։ Քաղաքական փոփոխություններից հետո սովորել է Ղրղզական համալսարանում։ 1929 թվականին դառնում է №8 դպրոցի տնօրեն։ 1930 թվականին ընտրվում է որպես Ղրղզական ԽՍՀ-ի սեկցիայի գլխավոր ներկայացուցիչ։

1931-1933 - Ջալալաբադի շրջժողկրթբաժնի վարիչ
1933-1937 - աշխատել է Ղրղզստանի լեզվի, գրականության, պատմության գիտահետազոտական ինստիտուտում որպես գրականագետ
1937-1940 - ղրղզական դրամատիկ թատրոնի գրական մասի վարիչ
1940-1942 - կրկին Ղրղզստանի լեզվի, գրականության, պատմության գիտահետազոտական ինստիտուտում1942 թվականին մեկնել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին մասնակցելու։ Վիրավորվել է պատերազմի ժամանակ։ 1943 թվականին տեղափոխվում է Լենինգրադ (Սանկտ Պետերբուրգ), որպեսզի սովորի տեղի զինվորական հաստատությունում։


== Հիշատակ ==
Նրա անունն է կրում Բիշքեկի № 8 միջնակարգ դպրոցը, որտեղ նա 1929-1930 թվականներին աշխատել է որպես տնօրեն։
Բիշքեկի Մոսկովյան փողոցի № 141 տան (որտեղ ապրել և աշխատել է Ուզակբայ Աբդուկաիմովը) պատին տեղադրվել է հուշատախտակ։


== Ծանոթագրություններ ==
Գաբրիել Անսուրլյան

Գաբրիել Ղազարի Անսուրլյան (1885, Մելիտինե, Օսմանյան կայսրություն - 1915, Եդեսիա), հայ բժիշկ։


== Կենսագրություն ==
Գաբրիել Անսուրլյանը ծնվել է 1885 թվականին Խարբերդի նահանգի Մելիտինեի (Մալաթիա) գավառի կենտրոն Մելիտինե քաղաքում։ Ծնողները՝ Ղազար և Գոհար Անսուրյանները վաղաժամ են մահացել, և նա մեծացել է Հովսեփ հորեղբոր խնամքի տակ։ 1895 թվականի հայկական կոտորածների ժամանակ զոհվել է նաև հորեղբայրը, և Գաբրրիելը մնացել է կատարյալ որբ։
Նախնական կրթությունն ստացել է ծննդավայրի Սբ. Երրորդություն վարժարանում։ 1903 թվականին ուղարկվել է Կարին և անվճար ուսանել Սանասարյան վարժարանում։ 1906 թվականին ավարտելով ուսումը, վերադարձել է Մելիտինե և ուսուցչություն արել Մայր վարժարանում՝ դասավանդելով քիմիա, բուսաբանություն, թվաբանություն, տոմարակալություն և բնագիտություն։ Միաժամանակ, եղել է Մելիտինեի ՀՅԴ կոմիտեի քարտուղարը։
1909 թվականի Ադանայի եղեռնը սթափեցրել է Մելիտինեի մտավորականներից շատերին, և Գաբրիելը, մի խումբ գաղափարակից երիտասարդների հետ, լծվել է Մելիտինեի ինքնապաշտպանության գործին։ Ընկերների հետ ռումբ պատրաստելիս վերջինս պայթել է ու վնասել Գաբրիելի աջ ձեռքը։
Ուսուցչություն անելու ընթացքում կապուչին մի աբանահայր Սելեսթինի մոտ ֆրանսերեն է ուսանել։ 1910 թվականին մեկնել է Բեյրութ և ընդունվել Սեն Ժոզեֆ ֆրանսիական համալսարանի բժշկական ֆակուլտետը։ 1911 թվականին նշանվել է մի հայ օրիորդի հետ։ Ուսումն ավարտել է 1914 թվականի ամռանը։
1915 թվականի մայիսին Բեյրութում ձերբակալվել է իբր իր ծննդավայրը ուղարկվելու համար։ Սպանվել է նույն տարվա ամռանը՝ Եդեսիայի մոտ կամ Մելիտինեի բանտում, 30 տարեկանում։ Այլ տվյալներով՝ վերապրել է։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Կարոյեան Գասպար «Մեծ Եղեռնի նահատակ հայ բժիշկները (անոնց պատգամները)», Պոսթոն, 1957
Խաչատրյան Լուսինե և Բաբլումյան Արփինե «Ցուցակ Հայոց ցեղասպանության զոհերի (1915-1923 թթ.)», հ. 2, Խարբերդի նահանգ, Երևան, 2004։
Արագիլ (բանաստեղծություն)

«Արագիլը», Հովհաննես Թումանյանի բանատեղծություններից մեկը։ Գրության թվականը հայտնի չէ, ակունքը ժողովրդական է։


== Ստեղծման պատմությունը ==
«Արագիլը» բանատեղծությունը տպագրվել է 1858 թվականին «Բազմավեպում» ապա՝ Մ․ Միանսարյանի «Քնար հայկականում»։ Ժողովրդական երգի 7 քառատողերից Թումանյանը ընտրել է երկուսը, վերամշակել, ավելացրել ևս մի քառատող՝ սկզբնական «Երգ արագլի» վերնագիրը դարձնելով «Արագիլ»։
Եղիշե Չարենցի անվան գրականության և արվեստի թանգարանի Թումանյանի ֆոնդի №64 համարում պահվում է մեկ սևագիր-ինքնագիր։
Թումանյանի ընտանիքի արխիվում պահվում է 1908 թվականի Լուսաբեր դասագրքի Բ տարիից մեկ օրինակ, որի վրա Թումանյանն ուղղումներ է կատարել։
Առաջին անգամ «Արագիլը» բանատեղծությունը տպագրվել է 1907 թվականին Լուսաբեր դասագրքի Ա տարիի 68-րդ էջում, այնուհետև 1908 թվականին՝ Լուսաբեր դասագրքի Բ տարիի 68-րդ էջում։ Բանաստեղծությունը 1909 թվականին տպագրվել է Լուսաբեր դասագրքի Բ տարիի 64-րդ էջում, ապա 1921 թվականին՝ Լուսաբեր դասագրքի Բ տարիի 84-րդ էջում։ Հետագայում «Արագիլը» բանատեղծությունը հրատարակվել է 1940-1959 թվականներին Երևանում 6 հատորով գիտական հրատարակությունում լույս տեսած Հովհաննես Թումանյանի երկերի ժողովածուի 230-րդ էջում։
Բանաստեղծությունն արտատպվել է 1909 թվականին Լուսաբեր դասագրքի Բ տարիից, քանի որ 1921 թվականին Լուսաբեր դասագրքի Բ տարիիում կան վիպակներ։


== Ծանոթագրություններ ==